Aalborg Håndbold spillerne, Henrik Mølgaard og Jacob Bagersted, er blevet udtaget til det såkaldte bobler-landshold.

Landstræner Ulrik Wilbek har haft gang i landsholdsudtagelserne. 20 spillere er udtaget til A-landsholdet, der skal spille Super Cup i Tyskland i begyndelsen af november, 19 spillere er udtaget til bobler-landsholdet, der samtidig spiller tre kampe i Norge mod det norske B-landshold. Det er på dette bobler-hold, at Henrik Mølgaard og Jacob Bagersted har fået plads. Mølgaard er udtaget sammen med otte andre bagspillere, mens Bagersted skal dele spilletiden på stregen med Henrik Toft, AG København og Frederik Børm, KIF Kolding.